Norman Károly

*Közlemények a Darázsfészekből*

**Gustave Parsay: Napló du Nid de Frelon 1.**

**Helyemet keresem**

Kultúrtörténész vagyok. Annak is indultam, bár, sokakhoz hason-lóan, időleg azt hittem, módosíthatok a pályámon. Erős volt a vonzás: mint amikor egy gyakorló filozófus satuba fogott acéldarabot kezd kala-pálni, és elragadja a valóságosság mámora. Vállalkozásom sikertelensége visszatérített. Másutt megíratott: a diplomamunkámra készülvén, szűköl-ködvén, átmeneti munkát találtam egy kihalt vállalati könyvtárban, és középkori szövegrészletre bukkantam, amely egy életszagú, szociális tör-ténetről referált. Középkori birkapásztor, nevezett Agobardus nagy, az életvitelének megfelelően elhanyagolt csepűhajzatát fészkelésre választot-ták maguknak lódarazsak, akik akkor testben-lélekben közös lénnyé forr-tak a pásztorral, kölcsönös haszonra. Nem volt semmiféle kódexhez köt-hető, de valószínűleg egy ilyenben maradt fenn a manuscriptum, és a történelem zivatarai során a fémipari vállalat könyvtárába került, ott lap-pangott, amíg – könyvtárosként – rá nem bukkantam. Döbbenetesen kap-csolódott épp a szakterületemhez és választott dolgozatom tárgyához, és azt hittem, kincset találtam. A történet a mai Franciaország területére mutatott, és én emigráltam, abban a reményben, hogy megtalálom a csírá-ját; sokáig hittem benne, hogy valóságos természeti esemény tárgyilagos leírása, a maga nemében inégalable, de ha megtalálom és a mélyére hato-lok, minden, számomra elvben járható út megnyílik: kultúrtörténészként, de akár etológusként vagy rovarszakértő specialistaként kapok magnifique esélyt.

Nem találtam semmit. Végül csak egy mirage-zsal kacérkodtam; és maradtam a pályámon, az eset a kutató rajtomat mégis megsegítette, ami különben mindig is az első tudományos vagy annak szánt dolgozat alapcélja. Hihettem, hogy az írás apokrif példázat vallási milieuben; vagy hogy anonyme irodalmi munka természeti valóságosság nélkül. Ráadásul a szökés az országból sietős zavarában mindent itthon felejtettem. De a lelkem mélyén ott lappangott, hogy lehetett ténylegesség is, még ha az Univers-ben nem is lett volna több. Lett nevem a frankofon kultúrtörténet-tudományban; Agobardus, a Jó Pásztor maga pedig elrejtőzött bennem. Ma már tudom, csak várakozott csöndesen, mint ha juhnyája mellett a farkasra egykor.

Most itt vagyok, egy eleven Darázsfészekben, Nid de Frelon, ahogy az eleven Darázsfészek körül agregálódott; nagyobb miracle, mint valaha gondoltam, és az is, hogy itt vagyok.

De mit keresek én itt? Igazi a Darázsfészek, amihez igazi compétence kell, van is: volt egyetemi kutatók, rovarszakértők. És akik desservir, hogymondják, amire nekem semmi hajlamom, ügyintézni. Vagy őrizni. Védelmezni. Építeni. Sem építész, sem ügyintéző, sem har-cos, sem üzletszerző nem vagyok, bár az egészet nekem sikerült a gazdagabb világban épített contacts, kapcsolataimon át realizálni. De most már kész, működik. Olyan lesz, mint minden kutatóintézet, ahol tényleges tárgyakkal, nem elvontsággal foglalkoznak. Eredmények keletkeznek és kerülnek napvilágra a közleményekben, talán eladhatók is lesznek közöttük; de más az, valamit établir, és más üzletileg rentabiliser.

Ám én kultúrtörténész vagyok, ami nem státus, hanem alkat. Át-hallások, varázslatos lehetőségek, összecsengések, magas általánosság, innováció és ihlet, észrevenni a különöst, fölvetni a problémákat még a születésük előtt, jutni bizarre asszociációkra – nem minden rovar-compétence vagy más gyakorlati elme hajlik effélékre. Holott új a helyzet, újak és váratlanok a lehetőségei, el kell tűnődni ezeken, ha a gyakorló rovartudós nem is ér rá effélékre. Ez az igazi, amikor rábukkannak valahol a valódi gyökeresen újra, azt tovább gondolni, túl a határokon.

Majd egyszer biztosan megfésülöm a naplómat. Most sietnem kell, mert ez az élet, sietség amíg tart, csak álom a higgadt tisztázás. Majd má-sok, ha én már elmentem, írók fiókjában is az utókor turkál, mindig több a note, mint ami bekerül valamelyik tisztázatba. Ha én publikálok valamit, az miféle? Szakmai közlemény? Nem, ahhoz kellenek a compétences, szakértők, én nem fogok szakirodalomra hivatkozni, és nem maradok meg a rovartani terület határain belül. Kellett, hogy filozófiát tanuljak, mert távolra associer, aki nem szűkül a szakmára, hanem kíváncsi min-denre, a kultúrára. Ötletek jönnek váratlanul, elvarázsol a nem is sejtett kilátás, és amit én adhatok a Darázsfészekhez, éppen ez. És igen, ez kell, mert nem lehet kiszámítani a hasznot, a veszélyt, rejtőzködő lehetősége-ket: az igazán új dolgok váratlan utakat nyitnak. Gazdag az a világ, amelyiknek nem csak földhözragadt jövedelmezőségi követelményeknek kell megfelelnie, hanem alapkutatásra is telik; és a gyakorlatához kapcsolódó filozófia csodás virágokat hoz, mindig. Szegény világban a szakmájában tengődik a szakember, harmad-vonalbeli robotban, élete nagy irigységével tekint a gazdagokra, ahol látszólag magától, özönnel hullik a szakma ölébe a fantasztikus jövő. Ott születik az igazi tudás, nem a földszagú végeken, a futószalag-rabszolgák mezőin.

Ám előbukkanhat a mocsárból ott is drágakő, születhet és indulhat onnan is zseni. De hogy érvényre jusson, ahhoz kitekinteni, aztán kapcso-lódni kell, és kimozdulni, ha visszatérni is. Az ilyen zsenik és lehetőségek a kapcsolódásaikkal hozzáhorgonyozhatják a mocsarukat a gazdag me-zőkhöz, és még kiderülhet, hogy a volt mocsár termékenyebb mint bárki várta volna.

Ezt odakint megértették, és a Darázsfészektől nem is várnak egye-bet, kölcsönös, magasabb haszonra. És ennek a szellemnek absolument megfelel filozófus egy kutatóintézetben.

Amikor kutató projekt vagy pálya indul, attól kezdve annak minden nyoma része egy naplónak. Sorban végig lehet menni ezeken a nyomokon, cikkeken, följegyzéseken, mindez valójában naplót testesít meg. Einstein világot megrázó dolgozatai: lapok élete nagy naplójából. A személye, a benne lakozó állattól a zseniális kutató gondolkodásáig, élt elsődlegesen; és ennek minden cikke, elszólása, kapcsolati, adminisztratív, egészség-ügyi vagy művészeti emléke annak egy második, bizonytalan műfajú ve-tülete, tekinthetjük naplónak. Napló a másodlagos följegyzés az elsődle-ges történésről. Napló akkor is, ha megfésülve megjelenik valamely része, bitorolva valamely szűkítő műfaji alcímet; napló egészében. Nagy költő összes versei naplólapok lelkének mozgásáról, a kritikai kiadások kísér-letek a teljes napló közzétételére. Van naplólap, amely megjelenhet, mert jól tűri a nagyvilág; van amely nem, a kritikai vagy a „teljes” kiadásokban megjelenik mégis, szemérmes olvasó szégyenkezik néha. Napló.

Ez az én naplóm, életem Darázsfészek időszakából. Ötleteim, gon-dolataim, történések. Nem csatolok a gondolataimhoz irodalmi hivatko-zásokat, az efféle a „tudományosság” magatartása a mai követelmények szerint, Flammarion csillagász még írhatott regényeket, Arisztotelész filozófus nem idézett neandervölgyi gondolkodókat. Platón originel, nem ő idéz, hanem őt idézik, máshogy szól a hivatkozása mesterének, Szókratésznek az elméjére, mint ami obligatoire egy mai diplomamunka hivatkozásjegyzékében. Mondják: nem is filozófiai szakirodalom, hanem inkább szépirodalom. De szakszerű! Hát akkor: essai. Én nem fogok hivatkozni, vagy csak ritkán, hiszen nem vagyok rovarcompétence. Naplólapjaim, bár tárgyakról szólnak, nem tudományos közlemények, inkább vehetők irodalmi prózának valamiről, hát akkor essais. Minden-képpen meg kell fogalmaznom, hogy a kollégáimnak itt, a Darázs-fészekben, hasznukra lehessek.

Majd visszatanulok különbséget tenni a magyar és a francia szöveg között, közbeiktatva fordítást. Évtizedekig nem idehaza publikáltam. Sze-rencsére könnyebb lesz, mint ha franciául is a frelon lett volna a főtéma. Még annál is, mint ha akár franciául, akár magyarul, de Agobardus szerzeteseinek kellene a gondolataimról számot adnom, bár kódexeket jól olvasok, majdnem mint már Barbara.

Csak még annyit, és ez már nem napló-előszó, hanem a darázsügyi töprengéseim naplójának lapja maga: miért Nid de Frelon és nem Nid de frelons? Ezen a pontatlanságon sokat gondolkodtam, mert ez már a lényeget érinti. Egy lódarázsfészek egyetlen entitás, hiába van több száz alkatrésze. A királynő a mi szemünkben megszemélyesíti a fészket, de ez afféle antropomorf hiba, mint ami a kaptár felépítéséhez kapcsolódik.

Ahogy egyes szakcikkek fogalmaznak, a fészek stabilitásának a sej-tek hatszögletű volta a titka, és mi, emberek, jól tesszük ezért, ha a saját házaink architektúrája is hatszögletű. Ez: marhaság. Milyen a sok cella szoros illeszkedésben? Persze, hogy hatszögletű, próbáljon valaki sok egyforma karikát síkban egymáshoz szorítani, pláne kitölteni köztük a hézagot. Buborékhalmaz is hatszögletű architektúra. A fészek szilárd-ságának nem a hatszögletűség a titka, hanem hogy sok van szorosan együtt. A városok stabilitása sem az egyes házak erősségén múlik.

Visszatérve a királynőhöz: a Sötét Triád (machavellizmus, pszicho-pátia és narcizmus) sátánjai által elbűvölt tömegek szokták uralkodónak látni a petegyáros génközpontot, akinek ráadásul a dolgozók lerágják a szárnyát a fészek fölépültének előrehaladásakor, ne akadályozza a lépek közti, petéző mozgásában; még hogy uralkodó. Próbálja valaki az ember-világban lerágni egy Főnök lábát, ne nyüzsögjön és csörömpöljön annyit, pláne a saját, kizárólagos hasznára. Itt, a Darázsfészekben talán tényleg van Királynő, ha Hornet kisasszonyt annak vehetjük; de a darázs-fészkében nincsen uralkodó, hanem csak magas szervezettség, amelyben mindenkinek megvan a maga dolga, mind létfontosságú, és nem kell egyedlelkiismeretre vezetni vissza a darazsak gépies, feltétlen szolgálatát. Hogy képes effélét – történelmileg tartósan – megvalósítani a Szabad Akarat sok billiónyi sejtből álló birtokosainak társadalma is, azt csak állati példákat mechanikusan lenyúlni törekvő, elborult sötét-triadisták hiszik, Dzsingisz Kánok és modernebb kiadásaik, kérészéletű hatalmi álmaik közepette; s végül mindig megbuknak, nagy közösségi áldozatok árán, gyakran a szolgálatukba szegődöttek vagy kényszerítettek sokaságát is magukkal rántva. Még ha hasonló is, mégsem ugyanaz a királynőjét vesztett fészek pusztulása, mert az után, legalábbis ama darázsfészek számára, tényleg nincsen semmi; az embervilág zsarnokai pedig csak hisznek effélét, még ha szeretnek is piros gombokkal babrálni.